6 uitrusting-idees vir die feestyd | Maroela Media
6 uitrusting-idees vir die feestyd
Of jy nou strand toe gaan, 'n braai bywoon of 'n romantiese ete beplan, sluit 2020 stylvol af deur gebruik te maak van hierdie mooi uitrusting-idees.
Kies iets ligs en gemakliks vir 'n stranddag. 'n Lospassende rokkie werk gewoonlik goed omdat jy dit maklik oor jou swemklere aan en uit kan trek. Hierdie wit katoenrokkie sal sorg dat jy koel én gemaklik bly.
Wit rokkie deur Liv & Light
Dit is altyd 'n goeie idee om vir Kersfees rooi, wit of groen aan te trek om by die Kersfeeskleure te hou. 'n Lang rooi vloeiende rok is ideaal vir 'n dag vol samesyn met die familie.
Rooi en wit lang rok deur klerekas.com
Daar is 'n rede hoekom die LBD (Liittle Black Dress) jaar ná jaar 'n treffer bly. Dit vlei enige vorm en ouderdom en werk goed vir 'n sorgelose aand uit saam met vriende. 'n Korter rokkie is ook altyd beter in die warm Desembermaand. Dra dit met sandale of andersins wighakke vir 'n meer formele voorkoms.
Swart rokkie deur Mr. Price
Suid-Afrikaners is gaande oor 'n braai oor die Desembervakansie. Om koel te bly kan jy 'n katpak soos hierdie een dra wat jou 'n gemaklike maar sjiek voorkoms sal gee. Dra dit saam met sandale en 'n hoed om jou teen die son te beskerm.
Katpak deur Fynbos
Maak tyd om vanjaar 'n aand saam met jou geliefde, weg van die res van die familie en kinders af, deur te bring. Hierdie rok sal 'n romantiese, vroulike voorkoms skep en jou maat se voete onder hom uitslaan!
Lang romantiese rok deur Skoonma Clothing
Wy die nuwe jaar in met 'n skittering in jou oog én aan jou lyf. 'n Nuwejaarspartytjie is die gulde geleentheid om iets blinks te dra. Hierdie rok het 'n moeitelose maar tog deftige voorkoms en is ideaal vir 'n strand- óf stadpartytjie. Klik hier vir mooi grimering-idees vir 'n Nuwejaarspartytjie.